"Кызалаҥду jылдар"(ÿзÿктери)
Тÿÿкей-ака баатыр.Ӱйи-Чынаар.
Карчага-баатыр.Эш нöкöри-Jаҥар.
Тузан-баатыр. Эш нöкöри-Jыламаш, Карчаганыҥ эjези.
Чаган-Наратанды ла Амыр-Санааны оодо соккон кийнинде алтайлар бир кезек öйгö jайымжый берген.
Тÿÿкей jайзаҥныҥ алдыртузына браатты. Jыламаш эки кöнöктö суу экелерде, Тузан удура jÿгÿрип барала, ÿйиниҥ колынаҥ кöнöктöрди алала, айлы jаар басты...Jиит улустыҥ нак ла бой-бойына öмöлик болгонын Тÿÿкей jарадып, олордыҥ jаныла öдÿп jада, эзендешкен айас кокырлады:
-Jакшы, Jакшы нöкöрине болушпай а!
-Ака, слердеҥ тем алынып турганым бу ине-деп, Тузан Тÿÿкейдиҥ кокырына база кокырла кару берди. 
Тузанды ла Jыламашты кöрöлö, Тÿÿкей Jаҥарды ла Карчаганы эске алынды. Олор быjыл той эдетени эл-jонго jарлу. Ол Jаҥардыҥ ла Карчганыҥ тойын бойы башкарар. Олордыҥ тойы байлардыҥ тойынаҥ уйан болбосдеп, Тÿÿкей туку качан кажы jерде шÿÿнип алган.
Карчага ла Jаҥар бой-бойына кару, бой-бойына болушту, эптÿ-jöптÿ биле болорына Тÿÿкей кÿÿнзеп jÿрген.
 ТӰӰКЕЙ АЙЛЫНДА БОЙЫНЫҤ ЭШ-НÖКÖРИН КАЧАН ДА БАЗЫНБАС, ШООТПОС, КÖМÖЛИП ЭМЕЗЕ КЕЗЕДИП КАТУ ЭРМЕК АЙТПАС JАҤДУ КИЖИ.
Ол jаантайын ÿйине кару, уур ла кÿч иштерди ÿйине эттирбей, бойы эдер. Кандый да керектерди ол jаантайын Чынаарла jоптöжип туратан,ÿйин бойыныҥ эҥ ле чындык нöкöри деп бодойтон. Ӱй улусты базынатан, кулга тÿҥей кöрöтöн , кезедетен улусты Тÿÿкейдиҥ кöрöтöн кÿÿни jок. "КИЖИГЕ БОЙЫНЫҤ ӰЙИНЕҤ JУУК ЛА ЧЫНДЫК НÖКÖР JОК, ОГО КАРУЗЫЫР ЛА БОЛУЖАР КЕРЕК"-деп, ол бойыныҥ jиит нöкöрлöрине айдатан....///